**Návrh**

**(Tézy)**

**V Y H L Á Š K A**

**Ministerstva pôdohospodárstva a rozvoja vidieka Slovenskej republiky**

**z ... 2023,**

**ktorou sa ustanovuje spôsob výpočtu spoločenskej hodnoty zveri a výška spoločenskej hodnoty jednotlivých druhov zveri**

§ 90 ods. 2 návrhu zákona o poľovníctve a o zmene a doplnení niektorých zákonov predpokladá vydanie všeobecne záväzného právneho predpisu, ktorým Ministerstvo pôdohospodárstva a rozvoja vidieka Slovenskej republiky ustanoví spôsob výpočtu spoločenskej hodnoty zveri a výšku spoločenskej hodnoty jednotlivých druhov zveri.

 Vyhláška Ministerstva pôdohospodárstva a rozvoja vidieka Slovenskej republiky vydaná na základe uvedeného ustanovenia:

1. upraví spôsob výpočtu spoločenskej hodnoty zveri,

2. upraví výšku spoločenskej hodnoty jednotlivých druhov zveri,

3. zruší vyhlášku Ministerstva pôdohospodárstva a rozvoja vidieka Slovenskej republiky
č. 421/2013 Z. z., ktorou sa určuje spoločenská hodnota poľovnej zveri, ktorá dočasne zostane v platnosti a účinnosti.